**Mesto Myjava zriaďuje odberné miesto na štadióne Spartaka Myjava**

Mesto Myjava zriaďuje mobilné odberové miesto (MOM) s antigénovými testami na COVID-19 v priestore hlavnej tribúny futbalového štadióna Spartaka Myjava so vstupom od rieky na Štúrovej ulici. MOM bude občanom k dispozícii od pondelka 14. decembra, do stredy 23. decembra 2020 v pracovné dni, v čase od 10. do 16. hodiny. Bezpečnosť a koordináciu bude zabezpečovať príslušník MsP Myjava a dobrovoľný hasič, ktorý ľuďom v prípade tvorby rady pomôže a usmerní. Dôvodom na zriadenie nového MOM je skrátenie čakacej doby na testovanie v odberovom miesto v NsP Myjava, ktoré bude fungovať paralelne s MOM na štadióne.

Mesto Myjava je zabezpečovateľom nového MOM, vrátane zabezpečenia ochranných pracovných prostriedkov a odborného zdravotníckeho personálu, ktorý bude v súčinnosti s administratívnymi pracovníkmi testy vykonávať. Miesto pre čakanie na výsledky po otestovaní bude vyhradené v exteriéri na tribúne. Časenky vydávané nebudú  a nie je možné sa objednať.

Zamestnávateľom, ktorí majú záujem otestovať pracovníkov, Mesto Myjava túto službu ponúka po vzájomnej dohode, ktorej predmetom bude príspevok na pokrytie nákladov spojených so zabezpečením organizácie a materiálu na otestovanie. V prípade záujmu môžu spoločnosti kontaktovať p. primátora Pavla Halabrína prostredníctvom tel. čísla 0905 865 513, alebo mailom na primator@myjava.sk